นายกรัฐมนตรี เปิดหลักสูตร วปอ. รุ่นที่ 62 ย้ำเป็นห่วงภัยคุกคามรูปแบบใหม่ ฝากทุกภาคส่วนคำนึงถึงผลประโยชน์?ของชาติและประชาชน
นายกรัฐมนตรี เปิดหลักสูตร วปอ. รุ่นที่ 62 ย้ำเป็นห่วงภัยคุกคามรูปแบบใหม่ ฝากทุกภาคส่วนคำนึงถึงผลประโยชน์?ของชาติและประชาชนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดการศึกษาหลักสูตรการป้องกันราชอาณาจักร (วปอ.) รุ่นที่ 62 โดยมีพลเอก ชัยชาญ ช้างมงคล รัฐมนตรีช่วยว่าการกระทรวงกลาโหม พลเอก พิพัฒน์ เบญญศรี ผู้บัญชาการทหารสูงสุด และนักศึกษาวิชาทหาร เข้าร่วมนายกรัฐมนตรี กล่าวบรรยายเรื่องบทบาทของภาครัฐ เอกชนและการเมือง ในการรักษาความมั่นคงแห่งชาติ ตอนหนึ่งว่าการรักษาความมั่นคงของชาติคือ การธำรงไว้ซึ่ง 3 สถาบันหลักคือ ชาติ ศาสนา พระมหากษัตริย์ ที่มีประวัติศาสตร์มายาวนาน ซึ่งต้องตระหนักถึงปัญหาความมั่นคงรูปแบบใหม่ ที่เรียกว่าความมั่นคงแบบองค์รวม ที่ไม่ใช่เฉพาะแค่เรื่องความมั่นคงและประชาธิปไตย แต่ยังมีภัยธรรมชาติและเศรษฐกิจที่ทุกประเทศต้องเผชิญ ซึ่งภาครัฐ เอกชนและพรรคการเมืองต้องมีส่วนร่วมในการแก้ปัญหาวางรากฐานพัฒนาประเทศให้สามารถแข่งขันในเวทีโลกด้วยทรัพยากรของชาติ ทั้งนี้รัฐบาลจึงมีการจัดทำแผนยุทธศาสตร์ชาติ 20 ปีและแผนปฏิรูปประเทศตามหลักปรัชญาเศรษฐกิจพอเพียงให้เกิดความยั่งยืนและกล่าวว่าหลักสูตรนี้จะส่งเสริมมุมมองและความคิดความรับผิดชอบของทุกภาคส่วนต่อความมั่นคงประเทศหล่อหลอมความคิด ที่แตกต่างให้เป็นหนึ่งเดียวคือ ยึดผลประโยชน์ของประเทศชาติและประชาชน